Author: MZV SR
Last saved by: user

Predkladacia správa

	Návrh nominácie kandidáta Slovenskej republiky Maroša Šefčoviča za člena Európskej komisie sa predkladá ako iniciatívny materiál. 

Po odstúpení Jána Figeľa z postu člena Európskej komisie (rezignačný list sa nachádza v prílohe) podľa článku 215  odsek 1 Zmluvy o Európskom spoločenstve a článku 128  odsek 1 Zmluvy Euroatom navrhuje vláda SR v súlade s článkom 215 odsek 2 Zmluvy o Európskom spoločenstve a článku 128  odsek 2 Zmluvy Euroatom nového kandidáta, ktorý nahradí súčasného člena Európskej komisie. 
 
	Navrhovaný kandidát by mal byť členom súčasnej Európskej komisie s mandátom do 31. októbra 2009 so zodpovednosťou za vzdelávanie, odbornú prípravu, kultúru a mládež.

Súčasťou schvaľovacej procedúry je zaslanie nominačného listu slovenskej vlády s menom navrhnutého kandidáta. V prílohe materiálu sa nachádza životopis kandidáta Maroša Šefčoviča a návrh listu predsedu vlády SR adresovaný predsedovi Európskej komisie Josému Manuelovi Barrosovi (v kópii adresovaný aj generálnemu tajomníkovi Rady EÚ Javiérovi Solanovi).
 
	Materiál, vzhľadom na jeho charakter, nebol predmetom pripomienkového konania, v súlade s ustanovením čl. 10 ods. 6 písm. a/ Smernice na prípravu a predkladanie materiálov na rokovanie vlády Slovenskej republiky.
 
	Životopis kandidáta sa nesprístupňuje v súlade s § 9 zákona č. 211/2000 Z. z..